การประกอบธุรกิจแต่ละสายผลิตภัณฑ์

1. ลักษณะการให้บริการ

โรงพยาบาลกรุงเทพจดทะเบียนภายใต้การควบคุมดูแลคุณภาพการบริการตามมาตรฐานของกระทรวงสาธารณสุข
โรงพยาบาลกรุงเทพตั้งอยู่บนพื้นที่ 9 ไร่เศษ ในซอยศูนย์วิจัย ถนน เพชรบุรีตัดใหม่
กรุงเทพมหานคร ซึ่งเป็นโรงพยาบาลขนาด 550 เตียง
ที่ให้บริการรักษาพยาบาลครบทุกสาขาโดยคณะแพทย์ผู้เชี่ยวชาญ พร้อมทั้งอุปกรณ์การรักษาที่ทันสมัย
ครบวงจร เปิดให้บริการทั้งผู้ป่วยนอก ผู้ป่วยในตลอด 24 ชั่วโมง โดยมีการจัดตั้งศูนย์รักษาโรค 17
ศูนย์ ด้วยแพทย์ผู้เชี่ยวชาญเฉพาะโรคดังต่อไปนี้

  ------------------------------- ---------------------------------------
  1. ศูนย์เต้านมกรุงเทพ               10. ศูนย์ภูมิแพ้ และหอบหืดกรุงเทพ

  2. ศูนย์สมองกรุงเทพ                11. ศูนย์โรคไตกรุงเทพ

  3. ศูนย์ศัลยกรรมแกมม่าสมองกรุงเทพ    12. ศูนย์เวชศาสตร์ฟื้นฟูกรุงเทพ

  4. ศูนย์ส่งเสริมสุขภาพกรุงเทพ         13. ศูนย์ทันตกรรมกรุงเทพ

  5. ศูนย์โรคระบบทางเดินปัสสาวะกรุงเทพ 14. ศูนย์โรคทางเดินอาหารและตับกรุงเทพ   

  6. ศูนย์จักษุกรุงเทพ                 15. ศูนย์สุขภาพนักกอล์ฟกรุงเทพ

  7. ศูนย์เลสิกกรุงเทพ                16. ศูนย์บำบัดด้วยออกซิเจนความดันสูงกรุงเทพ

  8. ศูนย์หู คอ จมูกกรุงเทพ            17. ศูนย์รับส่งต่อผู้ป่วยกรุงเทพ

  9. ศูนย์โรคปอดกรุงเทพ              
  ------------------------------- ---------------------------------------

  ในการให้บริการของโรงพยาบาลสามารถแบ่งส่วนการบริการผู้ป่วยออกเป็น 3 สายงาน ดังนี้

  1) สายบริการผู้ป่วยนอก

  รายได้ของโรงพยาบาลที่เกิดจากสายบริการผู้ป่วยนอกประกอบด้วย ค่ายาและเวชภัณฑ์ ค่าแพทย์
  ค่าเครื่องมืออุปกรณ์ในการตรวจ และอื่นๆ

  2) สายบริการผู้ป่วยใน

  3) สายบริการผู้ป่วยต่างประเทศ

  เป็นสายงานที่จัดตั้งขึ้นเพื่ออำนวยความสะดวกสำหรับผู้ป่วยชาวต่างชาติให้บริการทั้งผู้ป่วยนอกและผู้ป่วยใน
  โดยมีทีมงานที่มีความสามารถในด้านภาษาต่างประเทศต่าง ๆ (Multi-lingual) ได้แก่
  อังกฤษ ญี่ปุ่น เกาหลี ฝรั่งเศส เยอรมัน อิตาลี จีน อาหรับ ฮินดู และเขมร
  โดยแบ่งการบริการออกเป็น 2 แผนก ดังนี้คือ

-   แผนกบริการผู้ป่วยต่างประเทศ (International Medical Center : IMC)

-   แผนกบริการผู้ป่วยญี่ปุ่น (Japanese Medical Service : JMS)

2. ภาวะอุตสาหกรรมและการแข่งขัน

2.1 ภาวะอุตสาหกรรม

จากข้อมูลของกระทรวงสาธารณสุขจำนวนโรงพยาบาลเอกชนในประเทศเพิ่มขึ้นจาก 23 แห่งในปี
2513 เป็น 473 แห่งในปี 2541 และลดลงเหลือ 436 แห่งในปี 2543 โดยโรงพยาบาลส่วนใหญ่
(ประมาณร้อยละ 53.7 ของจำนวนโรงพยาบาลทั้งหมด) มีจำนวนเตียงต่ำกว่า 50 เตียง
โรงพยาบาลเอกชนที่มีมากกว่า 100 เตียงนั้นมีประมาณ 113 แห่งหรือร้อยละ 25.9
ของจำนวนโรงพยาบาลทั้งหมด
ซึ่งโดยเฉลี่ยแล้วโรงพยาบาลเอกชนในกรุงเทพจะมีเตียงบริการผู้ป่วยโรงพยาบาลละ 137 เตียง

โรงพยาบาลเอกชนส่วนใหญ่ได้รับผลกระทบจากวิกฤตทางเศรษฐกิจที่เกิดขึ้นใน ปี 2540
โดยผู้ใช้บริการส่วนใหญ่หันไปใช้บริการของโรงพยาบาลรัฐบาลแทนเพราะค่าใช้จ่ายต่ำกว่าของโรงพยาบาลเอกชน
ส่งผลให้อัตราการบริการผู้ป่วยต่อเตียงในโรงพยาบาลเอกชนขนาดใหญ่ลดลงประมาณร้อยละ 20
ถึงร้อยละ 30 และลดลงมากกว่าร้อยละ 50 ในโรงพยาบาลเอกชนขนาดเล็ก
ในขณะเดียวกันโรงพยาบาลเอกชนหลายแห่งได้ปิดตัวลงหรือรวมกิจการกันเพื่อลดค่าใช้จ่ายในการดำเนินงาน

อย่างไรก็ตามในช่วง 2-3 ปีที่ผ่านมา
ประเทศได้ฟื้นจากวิกฤติทางเศรษฐกิจและมีการขยายตัวทางเศรษฐกิจอย่างต่อเนื่อง
ซึ่งการเติบโตดังกล่าวก่อให้เกิดกำลังซื้อและใช้จ่ายที่มากขึ้น
ส่งผลให้หันประชาชนมาใช้บริการของโรงพยาบาลเอกชนมากขึ้น

นโยบายจากภาครัฐ

ตั้งแต่ปี 2546
ภาครัฐได้มีการจุดประกายให้วงการสาธารณสุขด้วยการประกาศนโยบายอย่างชัดเจนที่จะผลักดันให้ประเทศไทยเตรียมพร้อมสู่การเป็น
“Asia’s Healthcare Hub” หรือ “ศูนย์กลางการดูแลสุขภาพแห่งเอเซีย”
โดยเล็งเห็นศักยภาพและความพร้อมทั้งในด้านเทคโนโลยีที่ทันสมัยและบุคลากรทางการแพทย์ไทยในสาขาต่าง
ๆ ที่เปี่ยมด้วยประสบการณ์และมีความสามารถระดับนานาชาติ นโยบายดังกล่าวส่งผลในวงกว้าง
ทำให้นักลงทุนต่างชาติสนใจที่จะเข้าลงทุนในอุตสาหกรรมนี้มากขึ้น
โรงพยาบาลทั้งภาครัฐและเอกชนได้ขานรับนโยบายดังกล่าวด้วยการเสริมศักยภาพให้ธุรกิจทั้งในด้านบุคลากร
และเทคโนโลยีทางกาแพทย์
โดยเฉพาะอย่างยิ่งโรงพยาบาลของรัฐที่กำลังเตรียมพร้อมที่จะออกนอกระบบราชการ
ล้วนตื่นตัวที่จะปรับแผนกลยุทธ์ให้สอดคล้องกับนโยบายดังกล่าว

สำหรับโรงพยาบาลเอกชน ต่างตอบรับนโยบายการผลักดันประเทศไทยให้เป็น “Asia’s
Healthcare Hub” กันอย่างพร้อมเพรียง ด้วยการปรับแผนกลยุทธ์เพื่อรองรับนโยบายดังกล่าว
ทำให้ประชาชนมีทางเลือกในการรักษาพยาบาลดีขึ้นกว่าเดิม
นโยบายนี้ยังส่งผลดีต่อเนื่องไปยังอุตสาหกรรมอื่น ๆ ในแวดวงสาธารณสุขและใกล้เคียง เช่น
อุตสาหกรรมยา อุตสาหกรรมเวชภัณฑ์ อุตสาหกรรมเครื่องมือ และอุปกรณ์ทางการแพทย์ ทั้งนี้
รวมไปถึงธุรกิจประกันชีวิตและสุขภาพ อุตสาหกรรมการท่องเที่ยวเชิงรักษาพยาบาล (Medical
Tourism) ให้มีการเตรียมพร้อมเพื่อรองรับนโยบายดังกล่าวด้วย

สำหรับโรงพยาบาลกรุงเทพได้มีการวางแผนล่วงหน้าเพื่อรองรับการขยายตัวของความต้องการของประชาชนไทย
และการไหลของประชากรจากประเทศเพื่อนบ้าน และภูมิภาคเอเซีย
ได้มีการขยายโรงพยาบาลเครือข่ายอย่างเป็นรูปธรรม โดยในปี 2546 โรงพยาบาลกรุงเทพระยอง
เปิดให้บริการเพื่อรองรับประชาชนในภาคตะวันออกซึ่งมีความต้องการด้านบริการสาธารณสุขสูงมากขึ้น
อาจกล่าวได้ว่าเครือข่ายโรงพยาบาลกรุงเทพในภาคตะวันออกมีความพร้อมในการให้บริการประชาชนในบริเวณนั้นอย่างสมบูรณ์ทั้ง
4 จังหวัดหลัก คือ ชลบุรี (โรงพยาบาลกรุงเทพพัทยา) ระยอง (โรงพยาบาลกรุงเทพระยอง)
จันทบุรี (โรงพยาบาลกรุงเทพจันทบุรี) และตราด (โรงพยาบาลกรุงเทพตราด) สำหรับภาคใต้
ตั้งแต่เดือนพฤษภาคม 2547 โรงพยาบาลกรุงเทพสมุย
ได้เปิดให้บริการเป็นที่เรียบร้อยแล้วแก่ประชาชนในพื้นที่เกาะสมุย จังหวัดสุราษฎร์ธานี
รวมถึงนักท่องเที่ยวชาวต่างชาติจำนวนมากในบริเวณนั้นด้วย

นอกจากนี้ในปี 2547 รพ.กรุงเทพสมุยเปิดให้บริการอย่างเต็มรูปแบบเมื่อปลายเดือนพฤษภาคม
2547 เพื่อครอบคลุมเป้าหมายชาวต่างชาติที่นิยมเดินทางไปเที่ยวเกาะสมุยมากขึ้นทุกปี
ทำให้ปริมาณผู้ป่วยชาวต่างชาติทั้งกรณีเจ็บป่วยและจากอุบัติเหตุมีปริมาณมากขึ้นตามไปด้วย
และในวันที่ 1 ธันวาคม 2547
โรงพยาบาลหัวใจกรุงเทพเปิดให้บริการครบวงจรด้วยบุคลากรทางการแพทย์ที่มีความเชี่ยวชาญและประสบการณ์สูง
ครบทุกสาขา และยังพร้อมด้วยอุปกรณ์ทางการเพทย์ที่ล้ำสมัย
ทั้งเพื่อการวินิจฉัยและการรักษาพยาบาล
โดยมีจุดเด่นที่ทำให้แตกต่างจากสถานพยาบาลสำหรับผู้ป่วยหัวใจแห่งอื่น คือ da Vincci Cardiac
Surgical System หุ่นยนต์เพื่อใช้ในการผ่าตัดตัวแรกของประเทศไทยและภูมิภาคเอเชียอาคเนย์
และห้องผ่าตัดผู้ป่วยหัวใจที่มีความทันสมัย และปลอดเชื้อ

2.2 นโยบายด้านการตลาดและกลยุทธ์การแข่งขัน

โรงพยาบาลกรุงเทพมีนโยบายด้านการตลาดและกลยุทธ์การแข่งขันดังต่อไปนี้

-   เน้นการเป็นศูนย์การแพทย์เฉพาะโรคของโรงพยาบาลซึ่งมีถึง 18 ศูนย์ โดยเฉพาะศูนย์สมอง
    ศูนย์หัวใจ และศูนย์ศัลยกรรมสมองด้วยเครื่องแกมม่าไนฟ์
    ซึ่งมีชื่อเสียงและได้รับความไว้วางใจจากผู้ป่วยที่มาใช้บริการเป็นอย่างมาก

-   เน้นสร้างภาพลักษณ์ของโรงพยาบาลที่มีเครื่องมืออุปกรณ์การแพทย์ที่ทันสมัย
    และทีมแพทย์ที่มีชื่อเสียง

-   สร้างความได้เปรียบในการขยายฐานลูกค้าจากการเป็นโรงพยาบาลที่มีเครือข่ายมากที่สุดในประเทศไทย
    โดยเน้นให้เกิดการแนะนำหรือส่งต่อผู้ป่วยระหว่างเครือข่าย
    เนื่องจากโรงพยาบาลในเครือข่ายแต่ละโรงพยาบาลอาจมีความชำนาญและความพร้อมของอุปกรณ์ในการแพทย์ที่แตกต่างกันไป
    การแนะนำหรือส่งผู้ป่วยระหว่างกันจะทำให้โรงพยาบาลไม่สูญเสียลูกค้าให้กับกลุ่มคู่แข่งและยังเป็นช่องทางในการขยายฐานลูกค้าของโรงพยาบาล

-   สร้างความจงรักภักดีต่อตราสินค้า (Brand Loyalty)
    โดยในปัจจุบันโรงพยาบาลได้มีการจัดโปรแกรมการบริการตรวจรักษาแก่ผู้ป่วยในลักษณะเหมาจ่าย
    (Package)
    โดยผู้ป่วยที่เข้าร่วมโครงการจะเสียค่าใช้จ่ายในการรักษาที่ประหยัดว่าการจ่ายเป็นครั้ง ๆ ไป
    หากผู้ป่วยได้ใช้บริการโรงพยาบาลในระดับหนึ่ง
    อีกทั้งโปรแกรมดังกล่าวยังจะช่วยให้เกิดความสะดวกในการคิดค่าบริการและช่วยให้ผู้ใช้บริการทราบต้นทุนการรักษาพยาบาลที่ค่อนข้างแน่นอน

  2.3 กลุ่มลูกค้าเป้าหมาย

กลุ่มลูกค้าเป้าหมายของโรงพยาบาลกรุงเทพจะเป็นลูกค้าที่มีฐานะทางการเงินระดับกลางขึ้นไป
โดยมิได้จำกัดอยู่เพียงผู้ป่วยในเขตกรุงเทพมหานครและปริมณฑล
แต่ยังรวมถึงผู้ป่วยจากทั่วประเทศที่จะเข้ามาทำการรักษาโดยเฉพาะโรคที่มีความซับซ้อนและต้องการเครื่องมืออุปกรณ์ที่ทันสมัยที่อาจมีอยู่อย่างจำกัด
เช่น โรคหัวใจ โรคเกี่ยวกับสมอง โรคมะเร็ง เป็นต้น
และจากการที่บริษัทได้มีการลงทุนในโรงพยาบาลเครือข่ายต่าง ๆ
ทำให้โรงพยาบาลได้รับผู้ป่วยที่ส่งต่อมาจากโรงพยาบาลเครือข่ายต่าง ๆ ทั่วประเทศ (Referral
Patients) ลูกค้าที่เป็นผู้ป่วยในประเทศสามารถแบ่งออกเป็น 3 ประเภทหลักๆ ได้ดังนี้

1)  ลูกค้าทั่วไป :
    เป็นกลุ่มผู้ป่วยที่มารับการรักษาพยาบาลโดยที่ตนเองเป็นผู้รับผิดชอบค่าใช้จ่ายในการรักษาที่เกิดขึ้น

2)  ลูกค้าคู่สัญญา: กลุ่มลูกค้าที่เป็นพนักงานของบริษัทเอกชน
    ซึ่งเป็นคู่สัญญาเข้ามารับการรักษาพยาบาลหรือตรวจสุขภาพประจำปีโดยบริษัทคู่สัญญาเป็นผู้รับผิดชอบค่าใช้จ่ายตามเงื่อนไขและข้อตกลงที่ได้ตกลงกันไว้

3)  

4)  

5)  

6)  3) ลูกค้าบริษัทประกันสุขภาพ:
    เป็นผู้มารับการรักษาพยาบาลที่มีประกันสุขภาพกับบริษัทประกันซึ่งเป็นคู่สัญญากับทางบริษัท
    โดยบริษัทประกันเป็นผู้รับผิดชอบค่าใช้จ่ายตามข้อสัญญา

  2.4 ภาวะการแข่งขัน

แม้ว่าจากข้อมูลล่าสุดของกระทรวงสาธารณสุข (ปี 2544)
จะแสดงว่ากรุงเทพมหานครมีจำนวนโรงพยาบาลเอกชนเปิดให้บริการทั้งสิ้น 127 โรงพยาบาล
มีจำนวนเตียงทั้งสิ้น 16,396 เตียง
โรงพยาบาลกรุงเทพถือเป็นหนึ่งโรงพยาบาลเอกชนชั้นนำเพียงไม่กี่โรงพยาบาลของประเทศที่มีการให้บริการทางการแพทย์อย่างครบวงจรและศักยภาพการให้บริการเทียบเท่าระดับสากล
โดยโรงพยาบาลที่ถือเป็นคู่แข่งที่สำคัญของโรงพยาบาลกรุงเทพประกอบด้วย 1)
โรงพยาบาลบำรุงราษฎร์ 2) โรงพยาบาลพญาไท 3) โรงพยาบาลพระราม 9 และ 4)
โรงพยาบาลวิชัยยุทธ
โดยโรงพยาบาลทั้งสี่โรงพยาบาลนี้ถือเป็นโรงพยาบาลชั้นนำของประเทศที่มีความพร้อมในการให้บริการอยู่ในระดับสูง
และมีกลุ่มลูกค้าเป้าหมายใกล้เคียงกับของโรงพยาบาลกรุงเทพ

2.5 ช่องทางการจำหน่าย

โรงพยาบาลกรุงเทพนับว่าเป็นโรงพยาบาลเอกชนมีชื่อเสียง
เปิดให้บริการมานานและเป็นที่รู้จักกันโดยแพร่หลาย
ผู้ป่วยส่วนใหญ่ที่เข้ามาใช้บริการเป็นผู้ป่วยที่รู้จักและเชื่อมั่นในการให้บริการของโรงพยาบาล
อย่างไรก็ตาม
โรงพยาบาลยังได้เพิ่มช่องทางการจำหน่ายโดยมีบริษัทที่จะจัดส่งและให้สิทธิพิเศษกับพนักงานมาทำการรักษาที่เป็นลักษณะบริษัทคู่สัญญาจำนวน
1,216 รายในปัจจุบัน
และยังได้รับความร่วมมืออันดีจากบริษัทประกันสุขภาพที่เป็นคู่สัญญากับโรงพยาบาล
ได้มีการแนะนำและส่งผู้ป่วยมาใช้บริการ
รวมทั้งการที่โรงพยาบาลอำนวยความสะดวกให้กับผู้ป่วยที่มีประกันสุขภาพ
เป็นการเพิ่มช่องทางการจำหน่ายเพื่อขยายฐานลูกค้า

ส่วนในด้านของผู้ป่วยต่างประเทศที่เดินทางมารักษาโดยตรง
โรงพยาบาลมีเวบไซต์ที่ถือเป็นแหล่งข้อมูลและศูนย์กลางในการติดต่อจากผู้ป่วยชาวต่างประเทศ
และโรงพยาบาลยังมีสำนักงานตัวแทน 7 แห่งใน 5 ประเทศ ทำหน้าที่ในการประชาสัมพันธ์
ติดต่อและประสานงานนำผู้ป่วยชาวต่างประเทศมารักษาที่โรงพยาบาลกรุงเทพ ดังนี้

-   ลอนดอน ประเทศอังกฤษ

-   พนมเปญ และ เสียมเรียบ ประเทศกัมพูชา

-   ดัคการ์ และจิตะกอง ประเทศบังคลาเทศ

-   โฮจิมินห์ซิตี้ ประเทศเวียดนาม

-   ย่างกุ้ง ประเทศพม่า

3. การจัดหาผลิตภัณฑ์

เนื่องจากบริษัทประกอบธุรกิจด้านการรักษาพยาบาล
ดังนั้นการจัดหาผลิตภัณฑ์เพื่อนำมาใช้ในการบริการแก่ผู้ป่วย จึงประกอบด้วยปัจจัยที่สำคัญ 2 ประการ
คือ

  3.1 การจัดหาทีมแพทย์และพยาบาล

บริษัทมีนโยบายที่จัดหาแพทย์ที่มีความเชี่ยวชาญในแต่ละสาขาของโรค
เพื่อสามารถให้บริการแก่ผู้ป่วยได้อย่างทั่วถึง
แพทย์และพยาบาลทุกท่านล้วนมีคุณสมบัติครบถ้วนและผ่านการคัดเลือกจากคณะกรรมการของโรงพยาบาลอย่างรอบคอบ
ณ วันที่ 31 ธันวาคม 2547 โรงพยาบาลกรุงเทพมีแพทย์ผู้เชี่ยวชาญทุกสาขาโรครวมทั้งสิ้น 388
ท่าน ซึ่งประกอบด้วยแพทย์ประจำ 158 ท่าน และแพทย์ที่ปรึกษา 230 ท่าน
และมีจำนวนพยาบาลทั้งสิ้น 541 ท่าน

  3.2 การจัดหายาและเวชภัณฑ์

บริษัทมีนโยบายการสั่งซื้อยาและเวชภัณฑ์จากผู้แทนจำหน่ายในประเทศ
โดยกระจายการสั่งซื้อไปยังผู้จำหน่ายหลายราย โดย 3
อันดับแรกของผู้จำหน่ายยาและเวชภัณฑ์มียอดการสั่งซื้อน้อยกว่าร้อยละ 30
ของยอดการสั่งซื้อทั้งหมดในปี 2547

3.3 การจัดหาอุปกรณ์และเครื่องมือทางการแพทย์

อุปกรณ์และเครื่องมือทางการแพทย์มักเกี่ยวเนื่องกับเทคโนโลยีชั้นสูง
ซึ่งผู้ผลิตส่วนใหญ่จะเป็นบริษัทในต่างประเทศ อย่างไรก็ตาม
บริษัทจะมีการสั่งซื้อผ่านตัวแทนจำหน่ายในประเทศ
ซึ่งในการสั่งซื้อเครื่องมือบริษัทจะมีการทำสัญญาซื้อขายกับทางบริษัทผู้จำหน่ายซึ่งมีการกำหนดราคาที่แน่นอนในสกุลเงินบาทไทย
และข้อกำหนดของการให้บริการหลังการขายอย่างชัดเจน

4.  ผลกระทบต่อสิ่งแวดล้อม

โรงพยาบาลกรุงเทพได้นำมาตรฐาน ISO 14001 และมอก. 18001/OHSAS 18001
มาใช้ซึ่งเป็นระบบควบคุมและรักษาของเสียที่อาจเกิดจากการให้บริการทางการแพทย์
ไม่ว่าจะเป็นการใช้พลังงานไฟฟ้า การเกิดขยะจากการให้บริการโดยเฉพาะขยะติดเชื้อและขยะพิษ
เพื่อไม่ให้มีผลกระทบต่อสิ่งแวดล้อม โดยมีรายละเอียดดังต่อไปนี้

1.  การประหยัดพลังงาน : ได้รับการสนับสนุนจากกรมพัฒนาพลังงานทดแทนและอนุรักษ์พลังงาน
    (พพ.) มีการจัดตั้งคณะกรรมการอนุรักษ์พลังงาน
    รณรงค์สร้างความตระหนักในการใช้พลังงานอย่างคุ้มค่าและประหยัดพลังงาน
    และมีการนำเทคโนโลยีเพื่อการประหยัดพลังงานมาใช้ในโรงพยาบาล

2.  การจัดการขยะและของเสีย :
    ด้วยการจัดเตรียมภาชนะที่เหมาะสมในการรองรับขยะทุกประเภท
    มีแนวทางปฏิบัติในการคัดแยก ขนย้าย จัดเก็บ กำจัด
    และจำหน่ายขยะเพื่อให้ผู้ปฏิบัติงานทุกคนทราบและปฏิบัติในแนวทางที่ถูกต้องและเหมาะสม

-   ขยะพิษ :
    ได้ทำการคัดแยกขยะพิษซึ่งมีกระบวนการในการกำจัดทำลายพิเศษออกจากขยะชนิดอื่นๆ
    โดยจะมีหน่วยงานจากภายนอกคือหน่วยงานเก็บขนมูลฝอย กลุ่มงาน 2 กทม.2
    ซึ่งถูกควบคุมและดูแลโดยกรุงเทพมหานคร มารับเพื่อนำไปกำจัดทำลายด้วยกรรมวิธีพิเศษต่อไป
    โรงพยาบาลมีนโยบายยกเลิกการใช้โฟม
    นอกจากนี้ยังได้เปลี่ยนการวัดอุณหภูมิด้วยปรอทวัดไข้มาเป็น Thermometer dot และ
    Thermometer digital
    แทนเพื่อลดความเสี่ยงให้กับผู้ป่วยและลดผลกระทบต่อสิ่งแวดล้อมจากปรอทรั่วไหล
    ในระยะยาวการจัดซื้อจัดอุปกรณ์เครื่องใช้จะใช้หลักการคัดเลือกใช้สิ่งที่ไม่ก่อให้เกิดมลภาวะทั้งในแง่ขั้นตอนการผลิตหรือเมื่อนำไปใช้

-   ขยะติดเชื้อ :
    รณรงค์สร้างจิตสำนึกในการคัดแยกขยะให้ถูกต้องตั้งแต่ต้นทางเพื่อลดปริมาณขยะติดเชื้อ
    และจัดหาอุปกรณ์ที่เหมาะสมเพื่อรองรับขยะติดเชื้อมีคมเป็นการป้องกันอุบัติเหตุที่อาจจะเกิดขึ้นกับผู้จัดเก็บ/ผู้ขนย้าย/ผู้ทำลาย
    ก่อนส่งให้ทางเจ้าหน้าที่กำจัดขยะรับไปกำจัดด้วยกรรมวิธีพิเศษที่แตกต่างจากขยะทั่วไป

-   ขยะทั่วไป : คัดแยกขยะบางชนิดที่สามารถนำกลับมาใช้ใหม่ (Recycle) เช่น แก้ว กระดาษ
    กระป๋องอลูมิเนียม เหล็ก พลาสติค ยาง เป็นต้น
    ขายให้กับบริษัทที่รับขยะเหล่านี้ไปผ่านกระบวนการเพื่อนำกลับมาใช้ใหม่
    เพื่อลดปริมาณขยะและลดปริมาณการใช้ทรัพยากรธรรมชาติ

3.  การจัดการน้ำเสีย :
    โรงพยาบาลมีระบบบำบัดน้ำเสียที่เกิดจากกระบวนการให้บริการครอบคลุมทุกอาคาร
    มีการบำรุงรักษาระบบบำบัดน้ำเสีย
    มีการตรวจสอบประสิทธิภาพของระบบและคุณภาพของน้ำเสีย ประสิทธิภาพของหลอด UV
    อย่างสม่ำเสมอทุกเดือน ผลการตรวจสอบอยู่ในเกณฑ์ที่กฎหมายกำหนด
    นอกจากนี้โรงพยาบาลยังมีมาตรการในการลดภาระของระบบบำบัดน้ำเสีย ได้แก่
    ยกเลิกการใช้น้ำยาล้างเครื่องมือที่มีส่วนผสมของคลอรีน ลดการใช้น้ำยาคลอร๊อกซ์ให้น้อยลง
    รณรงค์ให้มีการประหยัดน้ำ เป็นต้น

4.  การเตรียมการจัดการกับโรคอุบัติใหม่ (Emerging diseases) : เช่น ซาร์ส (SARS),
    ไข้หวัดนก (Avian flu) ด้วยการทำแผนกและเตรียมห้องปลอดเชื้อ (Negative
    pressure room) สำหรับรองรับผู้ป่วย
    กำหนดระบบและแนวทางในปฏิบัติงานในการแยกผู้ป่วยเพื่อป้องกันการแพร่กระจายเชื้อ
    (Isolation Precuation) แก่ผู้ป่วย ญาติ และบุคลากร

5.  การส่งเสริมอาชีวอนามัยที่ดีแก่พนักงาน : ด้วยการสร้างความตื่นตัว การฝึกอบรมให้ความรู้
    การจัดเตรียมอุปกรณ์ป้องกันส่วนบุคคล
    การให้วัคซีนป้องกันไวรัสตับอักเสบบีในกลุ่มบุคลากรที่มีความเสี่ยงสูง
    ตรวจสุขภาพประจำปีสำหรับพนักงานตามความเสี่ยงและสภาพการทำงานในแต่ละตำแหน่งงาน
    ส่งเสริมการออกกำลังกาย และมีกิจกรรมสันทนาการ เป็นต้น

6.  การป้องกันอุบัติเหตุที่อาจจะเกิดขึ้นในขณะปฏิบัติงาน :
    ด้วยการประเมินความเสี่ยงและหามาตรการป้องกัน
    รณรงค์เพื่อสร้างความตื่นตัวในการป้องกันอุบัติเหตุในการทำงาน ฝึกอบรม
    จัดเตรียมอุปกรณ์ป้องกันส่วนบุคคล
    มีระบบในติดตามสถิติและแนวโน้มของการเกิดอุบัติเหตุ/อุบัติการณ์ มีการวิเคราะห์หาสาเหตุ
    และกำหนดมาตรการแก้ไขป้องกัน มีระบบและแนวทางในการดูแลบุคลากรที่ได้รับอุบัติเหตุ

7.  ระบบการป้องกันและระงับอัคคีภัย :
    โรงพยาบาลให้ควมสำคัญต่อการป้องกันอัคคีภัยด้วยการสนับสนุนอุปกรณ์ที่จำเป็น ได้แก่
    ระบบเตือนภัย อุปกรณ์กู้ภัยในอาคารได้แก่ รอก อุปกรณ์ดับเพลิง มีการกำหนดพื้นที่จัดเก็บ
    ปริมาณที่จัดเก็บวัสดุไวไฟ และกำหนดผู้รับผิดชอบในการดูแล
    มีระบบในการตรวจสอบสายไฟโดยเฉพาะสายเมน และสายป้อนหลัก
    สนับสนุนให้พนักงานได้รับการอบรมทั้งภาคทฤษฎีและภาคปฏิบัติ สนับสนุนให้มีการฝึกซ้อมแผน
    และการอพยพเคลื่อนย้ายผู้ป่วยเป็นประจำทุกปี
    สนับสนุนให้มีทีมผจญเพลิงและสำนักงานของทีมผจญเพลิง
    มีการจัดเวรทีมผจญเพลิงให้อยู่เวรตลอด 24 ชม. เป็นต้น

4. งานที่ยังไม่ได้ส่งมอบ

- ไม่มี -